**ปัญหา-เฉลย วิชาอนุพุทธประวัติ น.ธ.โท ครั้งที่ ๑**

**โครงการอบรมนักธรรมชั้นโท-เอก ก่อนสอบสนามหลวง ปีที่ ๑๓**

**คณะสงฆ์อำเภอสองพี่น้อง จังหวัดสุพรรณบุรี ภาค ๑๔**

**ณ วัดพรสวรรค์**

**ตำบลหนองบ่อ อำเภอสองพี่น้อง จังหวัดสุพรรณบุรี**

**วันอังคาร ที่ ๒๔ ตุลาคม ๒๕๖๐**



1. การเรียนรู้อนุพุทธประวัติมีคุณประประโยชน์อย่างไร ?

**ตอบ** เพื่อจะได้เรียนรู้ประวัติความเป็นมาของของพระสาวกแต่ละองค์และนำไปประพฤติปฏิบัติตาม ฯ

1. อนุพุทธประวัติหมายถึงใคร ? ได้แก่บุคคลจำพวกไหน ?

**ตอบ** หมายถึงผู้ตรัสรู้ตามพระพุทธเจ้า ฯ

ได้แก่พระสาวกของพระพุทธเจ้า มีพระสารีบุตร เป็นต้น ฯ

1. พระอัญญาโกณฑัญญเถระ ได้ดวงตาเห็นธรรมว่าอย่างไร ?

**ตอบ** เห็นว่า “สิ่งใดสิ่งหนึ่ง มีความเกิดขึ้นเป็นธรรมดา, สิ่งนั้นทั้งมวลล้วนมีความดับเป็นธรรมดา” ฯ

1. พระปัญจวัคคีย์มีใครบ้าง ? ได้สำเร็จมรรคผลเพราะฟังธรรมเทศนาอะไร ?

**ตอบ** คือพระภิกษุมีพวก ๕ คือ ๑. พระอัญญาโกณฑัญญะ ๒. พระวัปปะ ๓. พระภัททิยะ ๔. พระมหานามะ และ ๕. พระอัสสชิ ฯ

พระอัญญาโกณฑัญญะได้สำเร็จพระโสดาปัตติผลเพราะฟังธัมมจักกัปปวัตตนสูตร

ส่วนอีก ๔ ท่านได้สำเร็จพระโสดาปัตติผลเพราะฟังปกิณกเทศนา และทั้ง ๕ ท่านได้บรรลุพระอรหัตตผลเพราะฟังธรรมเทศนาอนัตตลักขณสูตร เช่นเดียวกัน ฯ

1. คำอุทานว่า **“ที่นี่วุ่นวายหนอ ที่นี่ขัดข้องหนอ”** เป็นคำอุทานของใคร ? เพราะเหตุใดจึงกล่าวอย่างนั้น ?

**ตอบ** เป็นคำอุทานของยสกุลบุตร ฯ

เพราะเบื่อหน่ายในการครองเรือน เพราะได้เห็นอาการของพวกชนบริวาร แสดงอาการวิปริตเป็นไปต่าง ๆ กับไม่เป็นที่ตั้งแห่งการยังจิตให้เพลิดเพลิน จึงออกบวชในที่สุด ฯ

1. พระอุรุเวลกัสปเถระออกบวชในพระพุทธศาสนาเพราะเหตุใด ?

**ตอบ**  เพราะพระพุทธเจ้าได้ทรมานท่านด้วยอภินิหารต่าง ๆ จนเกิดความสังเวชสลดใจเห็นว่า ลัทธิของตนไม่มีแก่นสารจึงพาบริวาร ๕๐๐ คน ลอยบริขารลงน้ำเสียสิ้น แล้วทูลขออุปสมบทในพระพุทธศาสนา ฯ

1. อาทิตตปริยายสูตร มีใจความว่าอย่างไร ?

**ตอบ** มีใจความว่า ภิกษุทั้งหลาย สิ่งทั้งปวงเป็นของร้อน สิ่งทั้งปวงเป็นอายตนะภายใน ๖ สิ่งเหล่านี้ร้อนเพราะไฟคือ ราคะ โทสะ โมหะ เผาให้ร้อน ภิกษุทั้งหลาย อริยสาวกได้ฟังแล้วเห็นตามจริงอย่างนั้น ย่อมเบื่อหน่ายในสิ่งทั้งปวง ฯ

1. อนุปุพพิกถาหมายความว่าอย่างไร ? มีอะไรบ้าง ?

**ตอบ**  หมายความว่า เรื่องหรือคำสอนที่แสดงไปโดยลำดับ ฯ

มี ๕ อย่างคือ ๑. ทานกถา ๒. ศีลกถา ๓. สัคคกถา

๔. กามาทีนวกถา ๕. เนกขัมมานิสังสกถา ฯ

**วิชาศาสนพิธี**

1. วันธรรมสวนะหมายถึงวันอะไร ? มีมาตั้งแต่สมัยไหน ?

**ตอบ** วันกำหนดประชุมฟังธรรมของพุทธบริษัท เรียกว่าวันพระ ฯ

มีมาตั้งแต่สมัยพุทธกาล ฯ

๑๐. ในระหว่างเข้าพรรษา ถ้าภิกษุมีกิจจำต้องไปจะไปได้หรือไม่ ? ถ้าไปได้ต้องทำอย่างไร ? มีกำหนดเวลากี่วัน ?

**ตอบ** ไปได้ ฯ

ต้องทำสัตตาหกรณียะไป ฯ

ไปได้ภายใน ๗ วัน ฯ



**พระอธิการอำนาจ เตชธโร ออกปัญหา**

**ฝ่ายวิชาการ ตรวจแก้**